**Gaziantep** kog njegovi stanovnici zovu samo - *Antep*, je grad u jugoistočnoj 
Turskoj, administrativni centar Provincije Gaziantep, u regiji Jugoistočna Anadolija. 

Sa svojih 853 513 stanovnika u užem centru (1 285 249 metropolski grad) je šesti grad po veličini u Turskoj.

Historija
---------

Panorama grada
*Gaziantep* je smješten na strateški izuzetno važnom položaju, u neposrednoj blizini 
drevnih trgovačkih putova. Nedavna arheološka istraživanja kad su otkriveni 
ulomci keramike iz početka 4. milenij pne. - ukazuju na to da on jedan od najstarijih gradova na svijetu. 

Tokom srednjem vijeka grad je bio poznat pod imenom - **Hamtap**, važna 
utvrda na putu za Siriju. Turci Seldžuci zauzeli su Hamtap 1183. 

Nakon njih grad je često prelazio u ruke različitih gospodara, - tako su se izmjenjivale 
turkmenske i arapske dinastije. Grad su zauzeli Mongoli i Timur dok konačno početkom 16. vijeka nisu zavladali Osmanlije i uljučili ga u svoje carstvo. 

Osmanlije su mu promijenili ime u **Ajintab** (Arapski: Aynṭāb: *Dobar Izvor*) i vladali njime sve do kraja Prvog svjetskog rata tad je 1919. okupiran od strane britanskih okupacionih snaga. Nakon njih grad je bio dio francuske okupacione zone sve do 1921. Upravo u tom razdoblju - *Gaziantep* je postao centar turskih nacionalista i otpora evropskim okupacijskim snagama. Upravo zbog toga je prvi predsjednik Turske republike Kemal Ataturk preimenovao grad u novo ime - *Gaziantep* jer **gazi** na turskom znači *prvak islama*, nakon što je grad vraćen pod tursku upravu 1922.

Znamenitosti
------------

Ulica u centru grada
*Gaziantep* je grad orijentalnog šarma, pun dobro građenih kamenih kuća, bezistana i dobro popločenih (kaldrmom) ulica. Okolica je puna bujnih bašča, vinograda i maslinika. 

Najimpresivniji historijski spomenik *Gaziantepa*, su ostatci tvrđave na brdu iznad grada, 
koju je sagradio bizantski car Justinijan I. (vladao 527.-565.). U gradu ima velik broj džamija izgrađenih od 11. do 16. vijeka. Nekadašnja srednjovijekovna medresa preuređena je u arheološki muzej]], on je poznat po velikoj zbirci hetitskih pečata izrađenih u regiji. 

Kraj oko grada naseljen je još od antičkih vremena, pored grada u mjestu Doliche leže ostatci hrama Jupitera Dolikenusa, tu je stari asirski grad Kilis i neo hetitski arheološki lokalitet Samal.

Geografske karakteristike
-------------------------

Grad leži na stjenovitim brdima, pored korita rijeke Sacirsuyu, pritoke Eufrata, udaljen 185 km od Adane i oko 127 od Alepa u Siriji.

Klimatske karakteristike
------------------------

*Gaziantep* ima Mediteransku klimu sa primjesama Polupustinjske klime po Köppenovoj klasifikaciji klime - BSh, BSk, sa vrućim ljetima i hladnim snježnim zimama. Na Gaziantep prosječno padne na godinu oko 562.6 mm oborina. 

| **Klimatološki medijani za Gaziantep** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 8,0 | 9,6 | 14,3 | 19,9 | 25,7 | 31,5 | 35,6 | 35,6 | 31,4 | 21,6 | 15,9 | 11,2 | **20,21** |
| Srednji minimum (°C) | −0,8 | 0,1 | 3,2 | 7,5 | 12,0 | 15,1 | 17,1 | 21,0 | 16,3 | 10,5 | 4,5 | 1,0 | **9,45** |
| Precipitacija (mm) | 90,2 | 83,3 | 74,5 | 56,1 | 29,3 | 7,9 | 6,3 | 6,6 | 7,8 | 38,7 | 68,3 | 93,6 | **5626** |
| *Izvor:*  |

Privreda
--------

Džamija Bojadži (13. - 14. vijek
*Gaziantep* je industrijski centar tog dijela Turske (tepisi, prehrambena industrija).
Okolica je bogat poljoprivredni kraj, poznatog po vinima, halvama, baklavama, 
pekmezima, pistaciju, anisu, duhanu i stočarstvu. 
Međunarodni Aerodrom Gaziantep Oğuzeli (IATA: GZT, ICAO: LTAJ), izgrađen 1976. leži udaljen 20 km od centra grada.

Obrazovanje
-----------

Pored grada nalazi se *Univerzitet Gaziantep* koji djeluje od 1973. na kom studira 27 000 studenata.

Gradovi prijatelji
------------------

|  |  |
| --- | --- |
| * Njemačka Duisburg
* Italija Firenca
* Sirija Alep
* Ujedinjeni Arapski Emirati Dubai
* Iran Kermanshah
 | * Holandija Nijmegen
* Švedska Karlstad
* Crna Gora Cetinje
* Kuvajt Kuvajt
* Jordan Irbid
 |

Izvori
------

1. ↑  „*TURKEY: Census Population*" (engleski). Citypopulationde. Pristupljeno 31. 05. 2012.
2. 1 2 3 4 5 6 7 8 9  „*Gaziantep-Van earthquake of 2011*" (engleski). Encyclopædia Britannica Online. Pristupljeno 30. 05. 2012.
3. ↑  „*Weather Information for Gaziantep*". Turkish State Meteorological Service. Pristupljeno 29. 05. 2012.

Vanjske veze
------------

* Gaziantep na portalu Encyclopædia Britannica Online ()
* Službene stranice grada ()


***Gaziantep*** na Wikimedijinoj ostavi